କେନ୍ଦ୍ରାପଡ଼ା, ମାର୍ଚ୍ଚ ୧୧(ଓଡ଼ିଶା ଡ଼ଟ୍ କମ୍) ଆନ୍ତର୍ଜାତିକ ମହିଳା ଦିବସ ଅବସରରେ ଯାଜପୁର ଜିଲ୍ଲାରେ ଗଣ ବିବାହ ଅନୁଷ୍ଠିତ ହୋଇଯାଇଛି ।
ଗତ ଗୁରୁବାର ନବ ଉତ୍କଳ ମହିଳା ସମିତି ଦ୍ୱାରାଆୟୋଜିତ ଏହି ଉତ୍ସବରେ ୪୫ ଜଣ ନବ ଦମ୍ପତି ବିବାହ ବନ୍ଧନରେ ଆବଦ୍ଧ ହୋଇଛନ୍ତି ।
ନିକଟସ୍ଥ ଷ୍ଟାଡ଼ିୟମରେ ରଙ୍ଗାରଙ୍ଗ ପରିବେଶ ମଧ୍ୟରେ ଅନୁଷ୍ଠିତ ଏହି ଉତ୍ସବରେ ଯାଜପୁର ତଥା ଆଖପାଖ ଅଂଚଳର ଶତାଧିକ ଲୋକ ଯୋଗ ଦେଇ ନବମ୍ପତି ମାନଙ୍କୁ ଆର୍ଶୀବାଦ କରିଥିଲେ ।
ନବ ବିବାହିତଙ୍କ ମଧ୍ୟରୁ ଅଧିକାଂଶ ନିକଟସ୍ଥ ଗ୍ରାମର ଓ ସେମାନେ ମଧ୍ୟବିତ୍ତ ଶ୍ରେଣୀର । ଦଶ ଜଣ ବ୍ରାହ୍ମଣ ବିବାହ ଉତ୍ସବରେ ମନ୍ତ୍ର ଉଚ୍ଚାରଣ କରିଥିଲେ । ଅନାବଶ୍ୟକ ଖର୍ଚ୍ଚ ବଂଚାଇବା ପାଇଁ ଏଭଳି ଗଣ ବିବାହର ଆୟୋଜନ କରିବା ପାଇଁ ଉତ୍ସାହିତ କରାଯିବା ଉଚିତ୍ ବୋଲି ସ୍ଥାନୀୟ ଲୋକମାନେ କହିଛନ୍ତି ।
""ଯୌତୁକ ପ୍ରଥାକୁ ବନ୍ଦ କରିବା ଲକ୍ଷ୍ୟରେ ପାଇଁ ଆମେ ଏଭଳି ୪୫ ଜଣ ମ୍ପତିଙ୍କ ବିବାହର ଆୟୋଜନ କରିଥିଲୁ । ଏହାଦ୍ୱାରାଯୌତୁକ ପ୍ରଥା ବନ୍ଦ ହୋଇପାରିବ" ମହିଳା ସମିତିର ସଂପାଦକ ଜୟନ୍ତୀ ଜେନା କହିଛନ୍ତି ।
ବରଯାତ୍ରୀମାନେ ଯାଜପୁର ରୋଡ଼ରୁ ଶୋଭାଯାତ୍ରାରେ ବାହାରି ଷ୍ଟାଡ଼ିୟମରେ ପହଂଚିଥିଲେ ଏବଂ ପୂର୍ବରୁ ପ୍ରସ୍ତୁତ ହୋଇଥିବା ମଣ୍ଡପରେ ବିବାହ ସଂପନ୍ନ ହୋଇଥିଲା ।
ଆଜିକାଲିର ଖର୍ଚ୍ଚ ବହୁଳ ବିବାହ ଉତ୍ସବର ଆୟୋଜନ କରିପାରୁ ନଥିବା ଯୁବତୀ ମାନଙ୍କ ପାଇଁ ଏହି ମହିଳା ସମିତି ପକ୍ଷରୁ ଏଭଳି ଗଣ ବିବାହର ଆୟୋଜନ କରାଯାଇଥିଲା ।
ଆମେ ନିଜେ କେବେ ମଧ୍ୟ ଏପରି ସୁନ୍ଦର ଭାବରେ ବାହାଘର ଆୟୋଜନ କରିପାରି ନଥାନ୍ତୁ ବୋଲି ଉଲ୍ଲରା ଗ୍ରାମର ନବ ବିବାହିତା ମମତା ଜେନା କହିଛନ୍ତି ।
ଭଗବାନଙ୍କ ଆର୍ଶୀବାଦରୁ ଗତ ଚାରି ମାସ ଧରି ଆମେ ଏହାର ଆୟୋଜନ ପାଇଁ ପ୍ରସ୍ତୁତି ଚଳାଇ ଆସୁଥିଲୁ ଏବଂ ଏଥିପାଇଁ ସ୍ୱେଚ୍ଛାସେବୀ ମାନେ ୨୪ ଘଂଟା ଧରି ପରିଶ୍ରମ କରୁଥିଲେ ବୋଲି ଜୟନ୍ତୀ କହିଛନ୍ତି ।
ଏହି ଅବସରରେ ସ୍ଥାନୀୟ ଲୋକମାନେ ନବବିବାହିତ ଦମ୍ପତିଙ୍କୁ ବିଭିନ୍ନ ସାମଗ୍ରୀ ପ୍ରଦାନ କରିଥିବା ବେଳେ ବିବାହ ଉତ୍ସବକୁ ଆସିଥିବା ଲୋକଙ୍କୁ ଖାଦ୍ୟପେୟ ପରିବେଷଣ କରାଯାଇଥିଲା ।
କେନ୍ଦ୍ରାପଡ଼ା, ଅକ୍ଟୋବର ୨୭(ଓଡ଼ିଶା ଡ଼ଟ୍ କମ୍) ବିଭିନ୍ନ ସଂଗଠନର ବିରୋଧ ସତ୍ୱେ ଯାଜପୁର ଜିଲ୍ଲାରେ କାଳିପୂଜା ଅବସରରେ ଗୁରୁବାର ଏକ ମନ୍ଦିରରେ ପଶୁବଳି ଦିଆଯାଇଛି ।
ପ୍ରତିବର୍ଷ ଭଳି ଏବର୍ଷ ମଧ୍ୟ ଶତାଧିକ ପଶୁଙ୍କୁ ବଳି ଦିଆଯାଇ କାକଟପୁର ସ୍ଥିତ କାଳୀ ମନ୍ଦିରରେ ପୂଜାର୍ଚ୍ଚନା କରାଯାଇଛି । ବଳି ପ୍ରଥାକୁ ବନ୍ଦ କରିବା ପାଇଁ ସଂଗଠନ ଗୁଡ଼ିକ ପକ୍ଷରୁ ଦ।ବି କରାଯାଇଥିଲେ ମଧ୍ୟ ଅନ୍ୟ ବର୍ଷ ତୁଳନାରେ ଚଳିତ ବର୍ଷ ଏଠାରେ ଭକ୍ତଙ୍କ ସଂଖ୍ୟା ବୃଦ୍ଧି ପାଇଛି ।
""ଏହା ଏକ ପାରମ୍ପରିକ ପ୍ରଥା"ଦଶ ବର୍ଷ ବୟସରୁ ପୂଜାରେ ଅଂଶ ଗ୍ରହଣ କରି ଆସୁଥିବା ସ୍ଥାନୀୟ ଅଞ୍ଚଳର ୪୫ ବର୍ଷ ବୟସ୍କ ମନୋଜ ସାହୁ କହିଛନ୍ତି ।
ଆମେ ଯଦି କିଛି ଚାହୁଁଛୁ ଏବଂ କିଛି ଆଣି ଦେବୀଙ୍କୁ ଅର୍ପଣ କରୁଛୁ ତେବେ ଅଳ୍ପ ସମୟ ମଧ୍ୟରେ ଆମର ସ୍ୱପ୍ନ ପୂରଣ ହେବ, ସେ କହିଛନ୍ତି ।
ଦୁଇଟି ବଳି ଦିଆଯାଇ ମାଁ କାଳୀଙ୍କ ପୂଜାର୍ଚ୍ଚନା ଆରମ୍ଭ କରାଯାଇଥିଲା ଏବଂ ଏଥିପାଇଁ ରାସ୍ତର ଉଭୟ ପାଶ୍ୱର୍ରେ ଲୋକଙ୍କ ପ୍ରବଳ ଗହଳି ଲାଗି ରହିଥିଲା । ପରେ ଉକ୍ତ ମନ୍ଦିରରେ ୧୪୦ରୁ ଉଦ୍ଧ୍ୱର୍ ବଳି ଦିଆଯାଇଛି ।
""ଏହା ନୃଶଂସ ଏବଂ ଅମାନବିକତା କାର୍ଯ୍ୟ । ଆମେ ଅନ୍ଧବିଶ୍ୱାସରେ ବିଶ୍ୱାସ କରୁ କିନ୍ତୁ ବଳିପ୍ରଥା ହିନ୍ଦୁ ଧର୍ମର ଅଂଶ ବିଶେଷ ହେବା ଉଚିତ୍ ନୁହେଁ" ପିପୁଲ ଫର୍ ଏନିମଲର ଜିଲ୍ଲା ସଂପାଦକ ସୁଧାଂଶୁ ପରିଡ଼ା କହିଛନ୍ତି ।
ବଳି ଦେବା ପାଇଁ ଲୋକଙ୍କ ସଂଖ୍ୟା ଆଶ୍ଚର୍ଯ୍ୟଜନକ ଭାବେ ବୃଦ୍ଧି ପାଉଛି ଏବଂ ସମାଜରେ ଦୂର୍ନୀତି ଏହାର କାରଣ, ସେ କହିଛନ୍ତି । ଗୋଟିଏ ଛେଳିର ଦ।ମ୍ ୧୨୦୦ରୁ ୨୦୦୦ ଟଙ୍କା ହୋଇଥିବା ବେଳେ ଜଣେ ଦୁର୍ନୀତି ନ'କଲେ ବଳି ଦେଇପାରିବ କି ? ସେ ପ୍ରଶ୍ନ କରିଛନ୍ତି ।
ମନ୍ଦିରରେ ବଳି ଦିଆଯାଇଥିବାରୁ ମୁଁ ଖୁସ୍ ଏବଂ ଲୋକମାନଙ୍କ ଆଶା ପୂରଣ ହେବ ବୋଲି ମନ୍ଦିରର ପୂଜକ ଆଦିକନ୍ଦ ପଣ୍ଡା କହିଛନ୍ତି । ପୂଜା ପାଇଁ ବଳି ଜରୁରୀ, ଯେହେତୁ ଆମେ କାଳୀପୂଜା କରୁଛୁ ଏଥିପାଇଁ ବଳି ଆବଶ୍ୟକ ଓ ଏହା ଶକ୍ତିର ପ୍ରତୀକ, ସେ କହିଛନ୍ତି ।
ତେବେ ଏଭଳି ବଳି ପ୍ରଥାକୁ ମନ୍ଦିରର ଅନ୍ୟ ଜଣେ ପୂଜକ ଧୀରେନ୍ଦ୍ର ପଣ୍ଡା ବିରୋଧ କରିଛନ୍ତି । ବହୁ ବର୍ଷ ଧରି କାଳୀପୂଜା ଅବସରରେ ଏଠାରେ ଲୋକମାନେ ବଳି ଦେଇ ଆସୁଥିବା ବେଳେ ଜିଲ୍ଲା ପ୍ରଶାସନ କିମ୍ବା ଆଇନ ଏହା ବିରୁଦ୍ଧରେ କୌଣସି କାର୍ଯ୍ୟାନୁଷ୍ଠାନ ଗ୍ରହଣ କରିପାରୁ ନାହାନ୍ତି, ସେ କହିଛନ୍ତି ।
ଭୁବନେଶ୍ୱର, ନଭେମ୍ବର ୨୨(ଓଡ଼ିଶା ଡ଼ଟ୍ କମ୍) ଯାଜପୁର ଜିଲ୍ଲା କଳିଙ୍ଗନଗର ସ୍ଥିତ ବିଭିନ୍ନ ଶିଳ୍ପସଂସ୍ଥା ସମ୍ମୁଖିନ ହେଉଥିବା ସମସ୍ୟାର ସମାଧାନ ପାଇଁ ସରକାର ଏକ ତିନି ଜଣିଆ ସଚିବ ସ୍ତରୀୟ କମିଟି ଗଠନ କରିବାକୁ ନିଷ୍ପତ୍ତି ନେଇଛନ୍ତି । ଶିଳ୍ପ ସଚିବଙ୍କ ଅଧ୍ୟକ୍ଷତାରେ ଏହି କମିଟି ଗଠନ କରାଯିବ ।
ଏଥିରେ ଖଣି ଓ ପରିବହନ ସଚିବ ସଦସ୍ୟ ରହିବେ । ଏହି କମିଟି ଏକ ମାସ ମଧ୍ୟରେ ରିପୋର୍ଟ ପ୍ରଦାନ କରିବ ଏବଂ ଏହାକୁ ଭିତ୍ତି କରି ପକ୍ଷେପ ନିଆଯିବ ବୋଲି ସୋମବାର ଏକ ବୈଠକରେ ସ୍ଥିର ହୋଇଛି ।
ଅର୍ଥମନ୍ତ୍ରୀ ପ୍ରଫୁଲ୍ଲ ଘଡ଼ାଇଙ୍କ ଅଧ୍ୟକ୍ଷତାରେ ଅନୁଷ୍ଠିତ ବୈଠକରେ ଶିଳ୍ପମନ୍ତ୍ରୀ ରଘୁନାଥ ମହାନ୍ତି, ମୁଖ୍ୟ ଶାସନ ସଚିବ ଓ କଳିଙ୍ଗନଗର ଶିଳ୍ପ ସଂଘର ପ୍ରତିନିଧିମାନେ ଯୋଗ ଦେଇଥିଲେ ।
ସଂଘର ପ୍ରତିନିଧିମାନେ ମୁଖ୍ୟତଃ ଚାରୋଟି ଦାବୀ ଉପସ୍ଥାପନ କରିଥିଲେ । ଆବଶ୍ୟକ ଅନୁଯାୟୀ କଞ୍ଚାମାଲ ଯୋଗାଣ ସହିତ ବିଭିନ୍ନ ପରିବହନ ସଂସ୍ଥାର ମୂଲ୍ୟ ସମାନ କରାଯିବା, ଖଣି ନିଗମ ମାଧ୍ୟମରେ ଧାର୍ଯ୍ୟମୂଲ୍ୟରେ କଞ୍ଚାମାଲ ଦିଆଯିବା ଆଦି ଉପରେ ଆଲୋଚନା କରାଯାଇଥିଲା ।
